 
	    Comisia pentru politică  economică,                                                                   

            reformă şi privatizare
    
	                                Bucureşti, 02.02.2011
 
                              Nr. 21/353/2010           
                              Pl-x  778/2010

	                                                                   


RAPORT 

asupra propunerii legislative de completare a OUG nr.88/1997 
aprobată prin Legea nr.44/1998
                    În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu propunerea legislativă de completare a OUG nr.88/1997 aprobată prin                Legea nr.44/1998, trimisă cu adresa nr. Pl-x 778 din 29 noiembrie 2010, înregistrată sub nr. 21/353 din  2 decembrie 2010.


Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.



Senatul, în calitate de primă Cameră sesizată, a respins iniţiativa legislativă în şedinţa din 24 noiembrie 2010.

Consiliul Legislativ a avizat negativ propunerea legislativă, conform avizului nr.911 din 15 iulie 2010.

Consiliul Economic şi Social a avizat negativ iniţiativa legislativă, conform avizului nr.1487 din 28 iunie 2010. 

Guvernul, prin punctul de vedere transmis cu adresa nr. 2371 din                   9 septembrie 2010, nu susţine adoptarea acestei propuneri legislative.
Comisia juridică, de disciplină şi imunităţi a avizat negativ iniţiativa legislativă, conform avizului  nr. 31/1159 din 15 decembrie 2010. 
Propunerea legislativă supusă dezbaterii are ca obiect de reglementare completarea art.35 din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, în scopul creări cadrului legal pentru facilitarea situaţiei cumpărătorului de acţiuni deţinute de Autoritatea pentru Valorificarea Activelor Statului în demersul de a obţine certificate de atestare a dreptului de proprietate la care este îndreptăţit, conform prevederilor legale în vigoare, prin obligarea Ministerului  Finanţelor Publice de a elibera acest atestat, în situaţia în care nu a fost identificată instituţia care îndeplineşte rolul de minister de resort.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă mai sus menţionată în şedinţa din 2 februarie 2011. 

     La lucrările Comisiei a participat, în calitate de invitat, din partea Ministerului Finanţelor Publice, doamna Lucica Diaconescu – şef serviciu.
     La dezbaterea acestei propuneri legislative, din totalul de 20 de membri ai Comisiei pentru politică economică, reformă şi privatizare au fost prezenţi                   18 deputaţi.
          În urma examinării iniţiativei legislative şi a opiniilor exprimate de către membrii Comisiei, s-a constatat că propunerea legislativă nu se justifică întrucât articolul supus completării, respectiv art.35 din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată prin                        Legea nr.44/1998, cu modificările şi completările ulterioare, a fost abrogat în mod expres prin Legea nr.99/1999 privind unele măsuri pentru accelerarea reformei economice, cu modificările ulterioare.
     Pe cale de consecinţă, completarea articolului susmenţionat nu poate fi realizată.
Faţă de aceste considerente, membrii Comisiei au hotărât, cu unanimitate de voturi, să propună plenului Camerei Deputaţilor respingerea propunerii legislative de completare a OUG nr.88/1997 aprobată prin                           Legea nr.44/1998.



În raport cu obiectul şi conţinutul său, iniţiativa legislativă face parte din categoria legilor ordinare.  

                  PRESEDINTE      


                  SECRETAR                                                                                                                                                                                                             


                          
                                                                

                 Mihai TUDOSE                                            Horia GRAMA                                
      Şef serviciu
Graziella Segărceanu

[image: image1.jpg]- A




PARLAMENTUL ROMÂNIEI

CAMERA DEPUTAŢILOR
	    Comisia pentru politică  economică,                                                                   

            reformă şi privatizare

    
	
	                           Bucureşti, 02.02.2011
                                                  

                           Nr. 21/353/2010
                           Pl-x  778/2010



  BIROULUI  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative de completare a OUG nr.88/1997 aprobată prin Legea nr.44/1998, trimisă, spre dezbatere în fond, cu adresa nr. Pl-x 778 din 29 noiembrie 2010, înregistrată sub                  nr. 21/353 din  2 decembrie 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.  

